Mirza Delibašić

Mirza Delibašić (1954 til 2001) esis Bosna basketbalisto.

Komencis ludar basketbalo che l'equipo de Sloboda de 1968. Kurioze, ye ita yaro, Mirza divenis  Bosniana championo pri teniso por yuni. Ma ilua chefa interesto esis pri basketbalo e tale, en 1972 ludeskis che la Bosna de Sarajevo. Ibe, il partoprenis ye cirkum 700 oficala ludi, obtenante plua kam 14.000 punti por sua equipo. En 1978 ed 1980 sucesis vinkar la desfacila Yugoslavana konkurso. Pose, Mirza kontratesis da la Hispana Real Madrid ube iul ludis de 1981 til 1983, kande sufris cerebrala stroko qua minacis sua saneso dum sua cetera vivo.

Kom nacionala Yugoslavana ludisto, Mirza delibasic esis Olimpiala championo en Moskva en 1980, mondala championo en Filipini en 1978 e championo di Europa en 1975 e 1977. Pos 1983, Mirza entrenis a sua equipo, la Bosna de Sarajevo dum kelka yari, ma sua saneso plumaligabas singladie. Fine, Mirza Delibasic mortis en Sarajevo ye la 8ma di decembro 2001 evante 47 yari.

Kom maxim importanta premii, Mirza Delibasic selektesis quarfoye por "sportisto dil yaro" en Bosnia e Herzegovina ed anke ilu konsideresas la "sportisto dil yarcento" en Bosnia.

Kategorio:Bosniana basketbalisti